
ROMÂNIA
JUDETUL VRANCEA
CONSILIUL LOCAL
AL MUNICIPIULUI FOCSANI


 HOTĂRÂRE
      
Pentru, modificarea anexei nr. 2 la Hotărârea Consiliului Local al Municipiului
            Focşani  nr. 243/2017 privind aprobarea organigramei, statului de funcţii 
            şi  numărului de personal pentru Direcția de Asistență Socială și Medicină
            Școlară Focşani, cu modificările şi completările ulterioare

       Consiliul Local al Municipiului Focşani, judeţul Vrancea, întrunit în şedinţa ordinară;
          - analizând proiectul de hotărâre iniţiat de Primarul Municipiului Focşani,  raportul Direcţiei economice-Serviciul resurse umane, managementul calității înregistrat la nr. 10395/06.02.2018 prin care se propune,  modificarea anexei nr. 2 la Hotărârea Consiliului Local al Municipiului Focşani  nr. 243/2017 privind aprobarea organigramei, statului de funcţii şi  numărului de personal pentru Direcția de Asistență Socială și Medicină Școlară Focşani, cu modificările şi completările ulterioare şi avizul favorabil al Comisiei de buget şi administraţie publică;
	- văzând adresa  nr. 2723/02.02.2018 a Direcției de Asistență Socială și Medicină Școlară Focşani;
-  în conformitate  cu  prevederile art. 101 alin. (1) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare și Legii – cadru nr. 153/2017 privind salarizarea personalului plătit din fonduri publice, cu modificările şi completările ulterioare;
	-  în baza art. 36 alin. (2) lit. „a” şi  alin. (3) lit.”b” şi în temeiul art. 45 alin. (1) din Legea nr. 215/2001  privind  administraţia publică locală, republicată în anul 2007, cu modificările şi completările ulterioare; 

HOTĂRĂŞTE:

Art. 1. Modificarea anexei nr. 2 la Hotărârea Consiliului Local al Municipiului Focşani nr. 243/2017 privind aprobarea organigramei, statului de funcţii şi  numărului de personal pentru Direcția de Asistență Socială și Medicină Școlară Focşani, cu modificările şi completările  ulterioare, prin transformarea postului ocupat de inspector clasa I gradul profesional debutant care figurează la Compartimentul relații cu publicul - Serviciul de integrare socială, informare și consiliere la  numărul curent 17, în post de inspector clasa I gradul profesional asistent, urmare a încheierii perioadei de stagiu şi obţinerii calificativului “corespunzător” de către ocupantul postului.




          Art.  2.  Prezenta   hotărâre   va    fi  comunicată  de  către   Serviciul  administraţie publică locală, agricultură, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia  prin Serviciul administraţie publică locală, agricultură, Serviciul resurse umane, managementul calității, Serviciul buget, contabilitate şi de către Direcția de Asistență Socială și Medicină Școlară Focşani.



     PREŞEDINTE DE ŞEDINŢĂ,
                 Mersoiu Ionuț


                                                                                        Contrasemnează,
                                                               SECRETARUL MUNICIPIULUI FOCŞANI
                                                                                    Corhană Eduard Marian

